Hanna Birna Kristjánsdóttir innanríkisráðherra og Dagur B. Eggertsson borgarstjóri tóku fyrstu skóflustungu að stækkun flugstjórnarmiðstöðvarinnar í Reykjavík 7. nóvember síðastliðinn . Starfsemin , sem er nú á fjórum stöðum í borginni , verður í kjölfar stækkunarinnar færð undir eitt þak við Reykjavíkurflugvöll . Ráðgert er að nýbyggingin verði tekin í notkun síðari hluta ársins 2016 . Innanríkisráðherra og borgarstjóri tóku fyrstu skóflustungu að stækkun flugstjórnarmiðstöðvar Úr flugstjórnarmiðstöðinni er stjórnað um þriðjungi allrar flugumferðar yfir Norður-Atlantshaf á 5,4 milljón ferkílómetra svæði sem nær allt norður á Norðurpól . Síðasta ár flugu rúmlega 116 þúsund flugvélar samtals nærri 170 milljón kílómetra um íslenska flugstjórnarsvæðið . Þegar hafa á þessu ári 112 þúsund flugvélar farið um svæðið og stefnir í að allt að 15% heildaraukning verði á árinu . Stærstur hluti umferðarinnar er yfirflug sem Isavia sinnir samkvæmt samningi við Alþjóðaflugmálastofnunina en hluti samningsins nær til flugleiðsöguþjónustu yfir Grænlandi og Færeyjum .